94 South Kingsway | Sidorova Inwood Team
36 x 144.5 Ft
1032 Sqft + 625 Sqft Skitterende Noren wen Nedbank-golf; Oosthuizen sak uit - Maroela Media
Alex Noren Sondag met die wentrofee van die 2016 Nedbank-gholftoernooi (13 November 2016). Foto: ANA
Die tweede plek behoort aan die oornag-voorloper, die 21-jarige Suid-Koreaan, Jeunghun Wang, wat met die aanvang van die vierde ronde drie houe voor Louis Oosthuizen was. Hy kon nie Sondag sy uitmuntende gholf oor die laaste nege handhaaf nie en eindig ses houe agter Noren.
Wat die Suid-Afrikaanse spelers betref, het Brenden Grace die beste in die laaste ronde gevaar. Hy het ŉ 70 in die laaste ronde gespeel en op sewe onder vir die toernooi geëindig wat aan hom ŉ derde plek saam met vier ander spelers besorg het.
♦ Louis Oosthuizen, wat oornag in die tweede plek was, het ŉ frustrerende ronde beleef waar veral sy setwerk hom in die steek gelaat het. Sy 75, drie oor syfer, het net twee voëltjies ingesluit, maar daar was dubbele brouhoue op die sewende en 17de putjies. Hy het ook ŉ hou op die 16e putjie laat val.
Net soos op Saterdag het die laaste paar putjies hom laat struikel.
♦ Jaco van Zyl was op vier onder baansyfer vir die toernooi in die tiende plek ná ŉ bestendige ronde van 72. Hoewel George Coetzee se 82 in die derde ronde sy wenkans heeltemal verongeluk het, het hy in die laaste ronde vergoed deur twee onder te speel. Sy telling vir die toernooi is twee meer as baansyfer ná rondes van 69, 69, 82 en 70.
♦ Die dag het egter aan Noren en Wang behoort. Wang het die dag as voorloper op 11 houe onder baansyfer begin maar kon nie naastenby sy derde ronde van 64 herhaal nie. Hy het een dubbele brouhou op die agtste gespeel en elders ook nog vyf houe laat val. Hy het darem vier voëltjies behaal en die ronde met 75 houe voltooi.
Noren, wat met die aanvang van die laaste ronde ses houe agter Wang was, het ŉ briljante 63 gespeel, die laagste van die toernooi. Hy het agt voëltjies en ook ŉ arend op die tiende putjie behaal. Sy rondes van 69, 67, 75 en 63 het aan hom sy vierde oorwinning vanjaar in die Europese reeks besorg.
Hy is tans derde op die Europese geldlys voor die finale toernooi in Dubai. Henrik Stenson is eerste op hierdie ranglys en Danny Willett tweede. Branden Grace is sesde en Louis Oosthuizen agtste.